|  |  |
| --- | --- |
| **JORD OG VAND** |  |
| Emne: Afsnit 3.1 fra Udbudsbetingelser ”Rådgiverydelser ved afgravning af overfladeforurening, 2020” | Nr.: **04-55-32**  |
| Revision: **0**  |
| Udarb. af: **ASJ** | Godk. af: **AMH** | Dato: **24.11.2020**  |

**Udbudsbetingelser**

**Udbud af rådgiverydelser ved afgravning af overfladeforurening**

**2020**

3.1 Nærmere beskrivelse af opgavernes indhold, omfang og kvalitet

Afværgeprojekterne indledes oftest med en mindre supplerende forureningsundersøgelse. En supplerende undersøgelse udføres for at udarbejde en optimal graveplan, samt tillige hvis forureningen ikke er afgrænset. Den efterfølgende afgravning af overfladeforurening sker som oftest alene af hensyn til boliganvendelsen på grunden. Typisk vil der blive afgravet forurenet jord inden for den øverste ½ meter på ubefæstede arealer.

Den udbudte rådgiverydelse omfatter som udgangspunkt følgende:

* Besigtigelse af ejendommen.
* Udførelse af eventuel supplerende undersøgelse forud for fastlæggelse af graveplan, typisk et antal håndboringer til 1 m u.t. Afrapporteringen af undersøgelsen sker i den afsluttende dokumentationsrapport.
* Udarbejdelse af graveplan.
* Bestilling af haveregistrering ved anlægsgartner samt kvalitetssikring af denne.
* Udarbejdelse af retableringsaftale mellem grundejer og Region Nordjylland.
* Udarbejdelse af udbudsmateriale og afholdelse af licitation efter Tilbudsloven, typisk ved underhåndsudbud med 3-4 indbudte entreprenører.
* Diverse indledende arbejde, herunder: Anmeldelse af jord jævnfør entreprenørens valg af jordmodtager. En udendørs og evt. indendørs revneregistrering af bygninger på ejendommen.
* Planlægning af, indkaldelse til og deltagelse i diverse møder inkl. udarbejdelse af dagsorden og referat:
* Orienteringsmøde med grundejer og Region Nordjylland. Rådgiver skal inden mødet, efter aftale med Region Nordjylland, fremsende godkendte dokumenter til grundejer og medbringe en kopi af dette og samtlige analyseresultater til mødet.
* Der indkaldes til mødet hos grundejer når haveregistrering, retableringsaftale og graveplan er på plads.
* Opstartsmøde med grundejer, entreprenør og Region Nordjylland. Afholdes hos grundejer efter afsluttet licitation og umiddelbart inden opstart af gravearbejdet. Inden opstartsmødet skal kontrakten med entreprenøren være underskrevet, og rådgiver skal i den forbindelse sikre at entreprenøren opfylder de i udbuddet stillede krav. Til opstartsmødet skal rådgiver medbringe en kopi af det samlede udbudsmateriale.
* Byggemøder efter behov med entreprenør og evt. Region Nordjylland.
* Afleveringsforretning med grundejer, entreprenør og Region Nordjylland. Rådgiver medtager afleveringsprotokol.
* 1-års gennemgang med grundejer, entreprenør og evt. Region Nordjylland, herunder koordineringen i forbindelse med udbedringen af eventuelle fejl og mangler.
* Koordinerende rolle over for de forskellige aktører tilknyttet afværgeprojektet som for eksempel grundejere, naboer, entreprenører, gartner, jordmodtagere, kommune og analyselaboratorium.
* Tilsyn efter behov under opstart, under gravearbejdet og reetableringen, inkl. udtagning af dokumentationsprøver i udgravning og af den rene muldjord. Rådgiver skal desuden fortage en visuel vurdering af mulden og sikre, at den lever op til de krav der er stillet i udbudsmaterialet, herunder at mulden ikke er for leret eller stenet.
* Behovet for tilsyn vil variere i omfang fra sag til sag og skal altid aftales forinden med regionen.
* Tilsyn vil typisk omfatte:
* Tilsyn på den af entreprenøren valgte lokalitet hvorfra den rene muld skal hentes, herunder udtagning af dokumentationsprøver.
* Ved opstart af gravearbejdet på ejendommen.
* Ved færdiggravede gravefelt(er) og indbygning af råjord på ejendommen, herunder fotodokumentation og udtagning af evt. dokumentationsprøver.
* Ved opstart af genindbygning af ren muld på ejendommen. Der udføres igen et tilsyn på den lokalitet entreprenøren har oplyst, at den rene muld hentes fra.
* I retableringsfasen. Herunder samtale med grundejer omkring eventuelle fejl og mangler, der hvis relevante forsøges udbedret i samarbejde med entreprenør forud for afleveringsforretningen.
* Forud for 1-årsgennemgangen, inden tilsynet udføres, ringes der til grundejer og spørges til væsentlige fejl og mangler.
* Kvalitetssikring af entreprenørens kontrolmappe, herunder bl.a. de udførte nivellementer.
* Anvisning af fakturaer fra entreprenør, herunder kontrol af angivne jordmængder.
* Umiddelbart efter afleveringsforretningen udarbejdes en afsluttende dokumentationsrapport for afværgeprojektet. Rapporten leves, ud over den digitale version, ligeledes i en indbundet version såfremt Region Nordjylland beder om det.
* Projektledelse og kvalitetssikring.

Denne liste er ikke udtømmende. Enkelte supplerende ydelser kan blive aktuelle under hensyntagen til opgavens karakter.

På baggrund af de seneste 3 års udførte opgaver er det Region Nordjyllands erfaring, at tilsvarende udførte projekter har et gennemsnitligt totalt timeforbrug for rådgiveren på ca. 140 timer pr. ejendom.

En nærmere beskrivelse af Region Nordjyllands arbejde med afværgeforanstaltninger kan ses i regionens kvalitetshåndbog 04-55-00: [Afværgeforanstaltninger - værditabsordningen, prioriterede og frivillige (rn.dk)](https://rn.dk/regional-udvikling/jord-og-vand/kvalitetshaandbog/sagsbehandling/04-55-00-afvaergeforanstaltninger-vaerditabsordningen-prioriterede-og-frivillige)

Alt materiale skal grundigt kvalitetssikres af rådgiver inden det fremsendes til Region Nordjylland.

Godkendte endelige dokumenter fremsendes efter aftale med Region Nordjyllands sagsbehandler til regionens hovedpostkasse region@rn.dk for journalisering og mailen navngives med: Journalnummer, lokalitetsnummer, lokalitetsadresse og navnet på det relevante dokument.

Bemærk at rådgiver til analysearbejdet er forpligtet til at anvende Region Nordjyllands til enhver tid gældende rammeaftaler med analyselaboratorier.